ບໍລິສັດຈີນທຸ່ມເທ ຫລາຍພັນລ້ານໂດລາ ສ້າງເຂດເສດຖະກິດພິເສດ ທີ່ແຂວງບໍ່ແກ້ວ (ວີດີໂອລາວ/ອັງກິດ)
ບໍລິສັດ Kings Romans ຂອງຈີນ ​ໄດ້​ເຊັນ​ສັນຍາ​ເຊົ່າ 99​ ປີ ກັບ​ລັດຖະບານ​ລາວ ​ເພື່ອ​ພັດທະນາ​ແລະ​ຕັ້ງ​ເຂດ​ເສດຖະກິດ​ພິ​ເສດ ພ້ອມດ້ວຍກາສິໂນ.
ຢູ່ໃກ້ໆເຂດສາມຫລ່ຽມທອງຄໍາທີ່ມີຊື່ສຽງ ບ່ອນທີ່ຊາຍແດນ ມຽນມາ ລາວ ແລະໄທ ມາບັນ ຈົບຄົບກັນ ບໍລິສັດຈີນບໍລິສັດນຶ່ງມີແຜນການທີ່ປັບປ່ຽນພື້ນທີ່ປ່າດົງ ແລະພື້ນທີ່ປູກຝັງອັນ ກ້ວາງໃຫຍ່ ຊຶ່ງຄັ້ງນຶ່ງເຄີຍເປັນເຂດຄ້າຝິ່ນນັ້ນ ໃຫ້ເປັນແຫລ່ງດຶງດູດນັກທ່ອງທ່ຽວ ບໍລິສັດ Kings Romans ກ່າວວ່າ ຕົນກໍາລັງສ້າງເຂດເສດຖະກິດໃໝ່ຂື້ນມາ ຊຶ່ງພາກສ່ວນນຶ່ງແມ່ນ ຈະອິງໃສ່ກາຊິໂນ ຫລືສະຖານທີ່ຫລິ້ນການພະນັນຫລັງໃຫຍ່ ທີ່ສ່ອງແສງສະຫວ່າງເຫລື້ອມ ງາມຕານັ້ນ ເປັນຫລັກ Daniel Schearf ຜູ້ສື່ຂ່າວວີໂອເອ ລາຍງານມາ ­­ຈາກແຂວງບໍ່ແກ້ວ ສປປ ລາວ ຊຶ່ງທອງປານຈະນໍາມາສະເໜີທ່ານ ບ່ອນຫລິ້ນການພະນັນ ຫລືກາສິໂນ ທີ່ດໍາເນີນການໂດຍບໍລິສັດຈີນ Kings Romans ນັ້ນ ແມ່ນເປັນແຫ່ງນຶ່ງໃນບັນດາສະຖານທີ່ທີ່ໂດດເດ່ນສະດຸດຕາ ສົ່ງແສງຍິບຍັບ ງາມອະລ່າມຕາ ທີ່ຕັ້ງຢູ່ໃນເຂດສາມຫລ່ຽມຄໍາ ແຄມແມ່ນໍ້າຂອງທາງຝັ່ງລາວ ບໍລິສັດ Kings Romans ໄດ້ເຊັນສັນຍາເຊົ່າ 99 ປີ ກັບລັດຖະບານລາວ ເພື່ອພັດທະນາ ແລະຕັ້ງເຂດເສດຖະກິດພິເສດ ຕາມພື້ນທີ່ຊົນນະບົດອັນຍາວຢຽດ ທີ່ມີໜ້າດິນກ້ວາງກວ່າ 100 ກິໂລແມດມົນທົນ ແຜນການດັ່ງກາວ ແມ່ນໃຫຍ່ໂຕພໍສົມຄວນ ເຈົ້າໜ້າທີ່ຄົນນຶ່ງຂອງບໍລິສັດ ຊີ້ໄປໃສ່ແຜນຜັງ ພ້ອມກັບອະທິບາຍວ່າ: “ ຈະ ” ສໍາລັບຕອນນີ້ ສະໜາມບິນໃນອະນາຄົດ ຍັງເປັນພຽງແຕ່ຖະໜົນສາຍນຶ່ງ ແຕ່ການກໍ່ສ້າງກໍດໍາເນີນໄປຢ່າງວ່ອງໄວ ແລະພວກຄົນງານກໍຖາງປ່າ ດຸດຕົ້ນໄມ້ ແລະດຸດພູ ໃຫ້ເປັນດິນພຽງ ປະຊາຊົນຫລາຍຮ້ອຍຄົນທີ່ຕ້ອງໄດ້ຍົກຍ້າຍອອກຈາກຖິ່ນຢູ່ອາໃສຍ້ອນການສ້າງສານັ້ນ ກໍໄດ້ຖືກຍ້າຍໄປຕັ້ງຖິ່ນຖານຢູ່ບ່ອນອື່ນ ແລະປຸກບ້ານຫລັງໃໝ່ໃຫ້ຢູ່ ທີ່ບ້ານສາມຫລ່ຽມຄໍາ ທີ່ຫາກໍເປີດໃໝ່ໆແຫ່ງນີ້ ໃນລະຫວ່າງການງັນ ກຽມສົ່ງສະການ ຢູ່ເຮືອນດີຫລັງນຶ່ງເມື່ອໄວໆມານີ້ ພວກຊາວບ້ານໃໝ່ ພາກັນນັ່ງຫລິ້ນໄພ້ກັນ ແລະໂສກັນເລຶ່ອງການດໍາລົງຊີວິດຢູ່ໝູ່ບ້ານທີ່ທາງບໍລິສັດສ້າງໃຫ້ນັ້ນ ນາງ ອຸ້ຍຄໍາ ກ່າວວ່າ ບໍ່ມີຕົ້ນໄມ້ພຽງພໍ ເຮັດໃຫ້ມັນຮ້ອນເອົ້າຫລາຍທີ່ຈະປູກແນວຢູ່ແນວກິນ ດຽວນີ້ລູກເຕົ້າຂອງລາວແມ່ນພາກັນໄປເຮັດໄຮ່ສວນຢູ່ຝັ່ງໄທໝົດ ເພື່ອຫາເງິນ “ ” ໃນຂະນະທີ່ ບໍລິສັດ Kings Roman ທໍາການສ້າງສາຕ່າງໆເພື່ອປັບປ່ຽນທິວວະທັດໃໝ່ຂອງ ເຂດສາມຫລ່ຽມຄໍານັ້ນ ກໍມີວຽກງານໃໝ່ໃຫ້ເຮັດຢູ່ສໍາລັບ ພວກຄົນງານທີ່ມີຄວາມຊໍານານ ຕາມໜ້າວຽກ ນາຍກອນ ຈາວ ກັນ ກໍາມະກອນຊາວມຽນມາ ເຮັດວຽກຢູ່ໃນເຂດເສດຖະກິດພິເສດນີ້ມາໄດ້ ສາມປີແລ້ວ ລາວກ່າວວ່າ ເຖິງແມ່ນຄ່າຈ້າງຈະສູງກວ່າຢູ່ບ້ານ ກໍຈິງຢູ່ ແຕ່ມັນກໍມີຄວາມເສຍ ປຽບຫລາຍຢ່າງ ຊຶ່ງລາວເວົ້າວ່າ: “ ” ໃນຕອນນີ້ ກໍ່າປັ່ນຄ້າຂາຍ ແລະຊາວປະມົງ ຄືຮູບພາບຂອງການດໍາລົງຊີວິດ ຢູ່ຕາມລໍາແມ່ ນໍ້າຂອງ ໃນເຂດນີ້ ແຕ່ບໍລິສັດ Kings Romans ກໍາລັງພະນັນ ທຸ່ມເທເງິນຫລາຍຮ້ອຍລ້ານໂດລາ ເກັງກໍາໄລວ່າ ໃນບໍ່ຊ້ານີ້ ພວກຄົນລວຍທີ່ເພີ່ມຫລາຍຂຶ້ນນັບມື້ຂອງຂົງເຂດເອເຊຍນັ້ນ ກໍຈະເຂົ້າມາຮ່ວມກັບ ພວກເຂົາເຈົ້າ ໃນຖານະເປັນຂາປະຈໍາຢູ່ເຂດສາມຫລ່ຽມຄໍາ ທີ່ມີທິວວະທັດສວຍງາມແຕ່ມີຊື່ ສຽງບໍ່ດີນັ້ນ